31990D0433
L 223/21
JURNALUL OFÍCIAL AL UNIUNII EUROPENE
DECIZIA COMISIEI
din 30 iulie 1990
de modificare a Deciziei 82/913/CEE în ceea ce privește lista unităților din Republica Africa de Sud autorizate pentru importul de carne proaspătă în Comunitate
(90/433/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Directiva 89/662/CEE (2), în special articolul 4 alineatul (1) și articolul 18 alineatul (1),
având în vedere Directiva 77/96/CEE a Consiliului din 21 decembrie 1976 privind examinarea în vederea detectării trichinelor în cazul importului de carne proaspătă de animale domestice din specia porcină provenind din țări terțe (3), astfel cum a fost modificată ultima dată prin Directiva 89/321/CEE a Comisiei (4), în special articolul 4,
întrucât lista unităților din Republica Africa de Sud și Namibia autorizate pentru importul de carne proaspătă în Comunitate a fost stabilită inițial de Decizia 82/913/CEE a Comisei (5), astfel cum a fost modificată ultima dată prin decizia din 3 noiembrie 1989;
întrucât Namibia și-a câștigat independența și, în consecință, este necesară modificarea Deciziei 82/913/CEE privind lista unităților din Republica Africa de Sud și Namibia autorizate pentru importul de carne proaspătă în Comunitate;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
(1) Titlul Deciziei 82/913/CEE se înlocuiește cu textul următor:
(2) Anexa la Decizia 82/913/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 30 iulie 1990.